

Београд, Тимочка 18, www.fotoss.org, е-mail: info@fotoss.org

**З А П И С Н И К**

**СА СЕДНИЦЕ ИЗБОРНЕ СКУПШТИНЕ ФОТО САВЕЗА СРБИЈЕ**

**одржане 9. септембра 2023. године у Новом Саду**

Место одржавања седнице Скупштине ФСС:

**Историјски** **Архив Војводине** - Жарка Васиљевића 2а, Нови Сад

Заседање седнице Скупштине ФСС почело у **10.50,** а завршено у **13.40** часова.

Председник Скупштине **Едо Иглич** отвара седницу и предлаже да се пре почетка рада минутом ћутања ода почаст преминулим члановима ФСС: **Јан Валу**, МФ ФСС (ФК ”24. Кадар”, Нови Сад) и **Драгиши Радуловићу**, МФ ФСС (ФК ”Београд”).

За радно председништо Скупштине **Едо Иглич** предлаже:

**себе, Мирослава Предојевића и Чедомира Биуковића**.

Верификациони известилац **Владан Танасковић** подноси извештај у коме се наводи да Седници присуствује **225** чланова лично или преко важећих пуномоћја, од укупно **352** члана ФСС који су измирили чланарину за ову годину, што је 64% од укупног броја чланова.

Председник Скупштине констатује да Скупштина има Статутом предвиђен кворум и да може отпочети са радом и доношењем правоснажних одлука.

Записник води: **Мирослав Предојевић**, секретар ФСС.

За овериваче записника предложени су: **Милан Башић** и **Александар Јочић** из Београда.

За седницу Скупштине предложен је следећи:

**Д Н Е В Н И Р Е Д**

**1. Извештај о раду Фото савеза Србије од претходне Скупштине до 8. септембра 2023.**

1.1. Извештај Управног одбора са финансијским извештајем;

1.2. Извештај комисије за покровитељства ФСС;

1.3. Извештај комесара за сарадњу са иностранством;

1.4. Извештај Уметничког савета ФСС;

1.5. Извештај референта за рад са омладином; и

1.6. Извештај Надзорног одбора.

**2. Уручење награде за животно дело;**

**3. Предлози допуна и измена правилника ФСС;**

**4. Доношење плана рада и финансијског плана за наредни период;**

**5. Утврђивање висине, начина и рока измирења чланарине за 2024. годину за клубове, њихове чланове и чланове појединце;**

**6. Уручење диплома најуспешнијим члановима појединцима и организацијама;**

**7. Уручење диплома излагачких и уметничких звања ФСС;**

**8. Уручење ФИАП звања додељених у овој години члановима ФСС;**

**9. Разрешење досадашњег Управног одбора, Уметничког савета, Надзорног одбора и Председника Скупштине Фото савеза Србије;**

**10. Предлози и избор новог Управног одбора, Уметничког савета, Надзорног одбора и Председника Скупштине Фото савеза Србије; и**

**11. Разно.**

**Скупштина једногласно прихвата предложено радно председништво, записничара, овериваче записника као и предложени дневни ред.**

**Ток седнице и закључци:**

**1. Извештај о раду Фото савеза Србије од претходне Скупштине до 8. септембра 2023.**

1.1. **Извештај Управног одбора са финансијским извештајем,** поднео **Бранислав Бркић**, председник УО са напоменом да је комплетан материјал за Скупштину благовремено објављен преко сајта ФСС, као и да је достављен клубовима путем електронске поште.

Извештај обухвата период од 24. септембра 2022. до 8. септембра 2023. године. Из извештаја се види да је ФСС успео да у претходном једногодишњем периоду одржи све планиране активности и изложбе које се традиционално одржавају сваке године и да чак покренемо и неке нове. (Прилог 1)

Након подношења извештаја дата је могућност за дискусију која није коришћена од стране присутних чланова.

Председник скупштине ставља **Извештај Управног одбора са финансијским извештајем** на гласање.

**Скупштина Извештај Управног одбора са финансијским извештајем једногласно усваја.**

1.2. **Извештај комисије за покровитељства ФСС,** поднео **Владимир Ђинић**, референт за покровитељства уз пројекцију. (Прилози 2, 2a, 2b и 2c)

Дискусије није било.

**Скупштина је једногласно усваја Извештај комисије за покровитељства ФСС**.

1.3. **Извештај комесара за сарадњу са иностранством,** известиоц **Чедомир Биуковић.** Достављен писани свобухватни **Извештај о сарадњи са ФИАП-ом** који је сачињен са освртом на патронате, звања, бијенале, ФИАП митингу и конгресу. (Прилог 3)

По завршетку подношења извештаја и дискуије пре свега о ФИАП бијеналима, **закључено да убудуће треба да се задужи један члан УО који би организовао конкурс за избор колекције ФСС за конкретно учешће на расписаном бијеналу.**

**Скупштина једногласно усваја Извештај комесара за сарадњу са иностранством.**

1.4. **Извештај Уметничког савета ФСС** у оправданом одсуству **Милана Живковића**, председника УС износи **Мирослав Предојевић**, секретар ФСС(Прилог 4). Уз презентацију извештаја се пројектују радови аутора који су добили звања у ФСС, излагачка: ФА I реда **Ане Батрићевић, Милана Габарића, Милоша Караклића, Николине Осмић, Слађане Радовановић, Снежане Лерх, Весне Мијаиловић** и **Владимира Матејића**; уметничка звање: КМФ **Золтана Бисака**, и МФ **Јан Вала, Виолете Милутиновић** и **Драгана Лапчевића**.

**Скупштина једногласно усваја Извештај Уметничког савета.**

1.5. **Извештај референта за рад са омладином,** известилац **Золтан Бисак**, референт за рад са омладином (Прилог 5). Предметни извештај коментарисан уз пројекцију.

По поднетом извештају коментарисало се о малом учешћу омладине у ФСС и слабом одзиву на Омладинску изложбу фотографија Србије пре свега у категорији до 21. године. **Закључено да клубови треба да се више посвете едуковању и привлачењу омладине у ФСС, као и да се покуша омасовити учешће на Омладинским изложбама.**

**Скупштина једногласно усваја Извештај референта за рад са омладином**

1.6. **Извештај Надзорног одбора,** поднео **Славољуб Радојевић**, председник НО. (Прилог 6)

**Скупштина једногласно усваја Извештај Надзорног одбора.**

**2. Уручење награде за животно дело**

Oвогодишњу Награду за животно дело добио је **Миленка Савовића**, мајстор фотографије ФСС и вишедеценијског члана Савеза, једног од оснивача ФКК ”Чачак” давне 1977. године као и много касније Фото-групе ”Формат” из Чачка. Велике заслуге има у афирмацији ФСС кроз све активности које су биле усмерене ка квалитетној промоцији пре свега Савеза, а много мање ауторског рада.

**Миленко Савовић** родио се у Чачку 1952. године где и данас живи.

Давно је ушао у визуелни свет преко штампарства који га је одвојио од егзактног машинства. За послове у области графичке индустрије усавршавао се у многим графичким студијима у земљи и студијским боравцима у Немачкој.

Фотографијом се бави од краја седамдесетих година, члан Фото кино клуба „Чачак” од његовог оснивања. Кандидат мајстор фотографије Фото свеза Југославије постао је 1997, а звање Мајстор фотографије Фото савеза Србије носи од 2015, од када постаје и члан секције уметничке фотографије УЛУПУДС-а.

Учествовао је на око 220 колективних и неколико самосталних изложби у земљи и иностранству, излагао је на изложбама савремене уметности. Носилац је бројних награда и признања за фотографију и вишеструко награђиван у области графичког дизајна и опреме књига.

Фотографија је функционално и креативно нераздвојни део посла којим се професионално бави у сопственој графичкој радионици „Артера”.

Члан је Уметничког савета ФСС, суоснивач и члан Фото групе „Формат”.

Награду у виду специјалне плакете уручио је **Бранислав Бркић** лично **Миленку Савовићу** који је искористио прилику да се захвали Савезу на значајној и њему неочекиваној награди.

**3. Предлози допуна и измена правилника ФСС**

**Предлог ФК „Крагујевац“**

Мења се **Правилник о додели звања ФСС** и то у члану 9, став 1., алинеја четврта, као и члан 10, став 1, алинеја четврта, на следећи начин:

бришу речи “или учешће у награђеној или похваљеној колекцији на Републичком купу клубова” и уносе речи “**или појединачна награда или похвала на Републичком купу клубова”**.

**Скупштина усваја предлог са 217 гласова ЗА, 8 гласова је било ПРОТИВ, суздржаних није било.**

**Предлог Маје Стошић:**

**Правилник о вредновању рада организација у ФСС:**

**Члан 4 у ставу 1 овог члана мењају се алинеја 1 и 2:**

- Учествовање на салону или изложби фотографија под патронатом ФСС или ФИАП, при чему се циркуларна изложба рачуна једном, доноси активности клуба 5 бодова;

- Свака примљена фотографија на изложби, различита од других, рачуна се једном и доприноси активности клуба 3 бода.

и уместо њих се уносе две нове алинеје па сада гласе:

**- Сваки члан који је платио чланарину ФСС-у доноси клубу 50 поена;**

**- Сваки примљени рад члана клуба, без обзира на салон и колико пута је фотографија послата, доноси клубу 0,5 поена.**

Овај предлог поједностављује рачунање бодова за клуб и проверу истих. **Предлаже се да примена ове измене Правилника буде ретроактивна од 01. јануара 2023. године.**

**Скупштина једногласно усвајa предлог о измени Правилник о вредновању рада организација у ФСС.**

**Предлог ФК „Београд“:**

Предлог се односи на измену **Правилника о вредновању рада организација ФСС**.

**у члану 6, став 4 код набрајања поена за организовање изложби, уместо:**

изложба 2. ранга и самостална изложба КМФ ФСС 150 поена

изложба 1. ранга и самостална изложба МФ ФСС 200 поена

уноси се:

**изложба 2. ранга и самостална изложба КМФ ФСС 200 поена**

**изложба 1. ранга и самостална изложба МФ ФСС 300 поена**

**Предлог на квалитетнији начин даје већи значај правим изложбама** (са поставком радова на папиру и штампаним каталогом)**.**

**Скупштина једногласно усвајa и овај предлог о измени Правилник о вредновању рада организација у ФСС.**

**4. Доношење плана рада и финансијског плана за наредни период**

**Бранислав Бркић** је изнео предлог план рада Савеза за 2023/2024. годину. (Прилог 7) План рада је ослоњен на пре свега на редовне годишње активности Савеза.

**ФСС ће се финансирати на начин као и претходних година: из чланарина, од такси за ФСС покровитељства као ФИАП патроната и од донација.**

Дискусија по предлогу плана рада није било.

**Скупштина једногласно усвајa предлог плана рада за наредни једногодишњи период.**

**5. Утврђивање висине, начина и рока измирења чланарине за 2024. годину за клубове, њихове чланове и чланове појединце**

**Бранислав Бркић** предложио висину чланарине, начин и рокове измирења за 2024. годину. (Прилог 8.) За следећу годину чланарина се неће мењати у односу на текућу.

Усмени предлог **Марка Мишељића** да се постакне учлањење младих у ФСС са додатним олакшицама није прихваћен без да се детаљно сагледа на неком од састанака УО ФСС.

**Скупштина једногласно усваја висину, начин и рокове измирења чланарине за 2024. годину за клубове, њихове чланове и чланове појединце.**

**6. Уручење диплома најуспешнијим члановима појединцима и организацијама**

**Маја Стошић**, чланица УО задужена за праћење излагачких активности уручила дипломе најуспешнијим члановима и организацијама. (Прилог 9.)

**7. Уручење диплома излагачких и уметничких звања ФСС**

У одсуству **Милана Живковића**, председника УС ФСС дипломе члановима који су добили излагачко и уметничко звање је уручио **Мирослав Предојевић**, секретар ФСС.

**8. Уручење ФИАП звања додељених у овој години члановима ФСС**

**Чедомир Биуковић,** комесар за сарадњу са иностранствомдоделио дипломе и ФИАП значке члановима који добили звања у овој години.

**9. Разрешење досадашњег Управног одбора, Уметничког савета, Надзорног одбора и Председника Скупштине Фото савеза Србије**

**Досадашњи чланови УО ФСС:**

1. **Бранислав Бркић**, председник УО

2. **Мирослав Предојевић**, секретар

3. **Милован Улићевић**, комесар за едукацију

4. **Милан Живковић**, председник УС

5. **Чедомир Биуковић**, комесар за сарадњу са иностранством

6. **Владимир Ђинић**, референт за покровитељства

7. **Золтан Бисак**, комесар за рад са омладином

8. **Маја Стошић**, комесар за излагачку делатност

9. **Петар Јончић**

10. **Иван Стојановић**

11. **Хаџи Миодраг Миладиновић**

**Досадашњи чланови УС ФСС:**

1. **Милан Живковић**, председник УС

2. **Александар Келић**

3. **Геза Ленерт**

4. **Имре Сабо**

5. **Миленко Савовић**

6. **Драгослав Илић**

7. **Предраг Михаиловић**

**Досадашњи чланови НО ФСС:**

1. **Славољуб Радојевић**, председник НО

2. **Ранко Ђуровић**

3. **Здравко Симијоновић**

**Досадашњи председник скупштине ФСС:**

**Едо Иглич**

**Скупштина једногласно разрешила све чланове тела ФСС.**

**10. Предлози и избор новог сазива Управног одбора, Уметничког савета, Надзорног одбора и Председника Скупштине Фото савеза Србије**

**Предлог чланови новог сазива УО ФСС:**

1. **Бранислав Бркић**, (Београд, ФР Арт натура арт), председник УО

2. **Војислав Луковић**, (Београд, ФК Београд), секретар - (Прилог биографија 1.)

3. **Мирослав Предојевић**, (Београд, ФР Арт натура арт), председник УС

4. **Чедомир Биуковић**, (Сремска Митровица), комесар за сарадњу са иностранством

5. **Золтан Бисак**, (Иваново, КФФА Поњавица Банатски Брестовац), комесар за рад са омладином

6. **Владимир Ђинић**, (Шабац, Шабачка фотографска задруга), референт за покровитељства

7. **Милан Башић**, (Београд, ФР Арт натура арт), веза са медијима - (Прилог биографија 2.)

8. **Јован Ђикић**, (Сомбор, ФКВК Рада Крстић) - (Прилог биографија 3.)

9. **Милена Јеремић**, (Крагујевац, ФК Крагујевац) - (Прилог биографија 4.)

10. **Тијана Лубура**, (Београд, Фотографски клуб Војводина, Нови Сад) - (Прилог биографија 5.)

11. **Слободан Чавић**, (Шимановци, ФК Шимановци) - (Прилог биографија 6.)

**Скупштина једногласно усваја предлог за чланове УО ФСС у новом сазиву.**

**Предлог чланови новог сазива УС ФСС:**

1. **Мирослав Предојевић**, (Београд, ФР Арт натура арт), председник УС

7. **Предраг Михаиловић**, (Крагујевац, ФК Крагујевац)

3. **Иштван Вираг**, (Сомбор, ФКВК Рада Крстић) - (Прилог биографија 7.)

4. **Ранко Ђуровић**, (Нови Сад, Фото комуна 24. кадар) - (Прилог биографија 8.)

5. **Маја Стошић**, (Параћин, ФК Параћин)

6. **Хаџи Миодраг Миладиновић**, (Алексинац, ФК Алексинац)

7. **Александар Келић**,(Београд)

**Скупштина усваја предлог за чланове УС ФСС у новом сазиву са 193 гласа ЗА, 32 гласа је било ПРОТИВ, суздржаних није било.**

**Предлог чланови новог сазива НО ФСС:**

1. **Драган Миленковић**, (Крагујевац, ФК Крагујевац) - (Прилог биографија 9.)

2. **Ђани Бардоти**, (Рума, ФК Арт 45) - (Прилог биографија 10.)

3. **Александар Јочић**, (Београд, ФК Београд) - (Прилог биографија 11.)

**Скупштина усваја предлог за чланове НО ФСС у новом сазиву са 223 гласа ЗА, без гласова ПРОТИВ и 2 суздржана гласа.**

**Предлог за председника скупштине у новом сазиву:**

**Иван Стојановић** (Крагујевац, ФК Објектив)

**Скупштина усваја предлог за чланове НО ФСС у новом сазиву са 218 гласова ЗА, без гласова ПРОТИВ и 7 суздржаних гласова.**

**11. Разно.**

Није било предлога под тачком разно.

Записник сачинио,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Мирослав Предојевић**

Записник оверавају:

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

**Милан Башић** и **Александар Јочић**